section_heading: Francusko-švicarski sukob
paragraph_text: Godine 1515. francuski je kralj postao Franjo I., daljnji rođak Luja XII. On je uspio izolirati švicarske kantone ušavši u diplomatske pregovore s papom i sa Španjolskom. Nakon toga iznenada je krenuo prema Italiji, gdje se spojio sa snagama koje mu je poslala saveznica Venecija. Švicarski su vojnici poraženi 1515. u bitci kod Marignana. Milanski je vojvoda tada morao otići u izbjeglištvo u Francusku, a Švicarci su se morali vratiti u planine: uspjeli su dobiti kanton Ticino koji od tada čini dio Švicarske.